Moskdoke

It moskdoke (Columbina passerina) is in fûgelsoarte yn it skaai lytse grûndowen (Columbina) út de famylje dowen (Columbidae).

 Skaaimerken 
It moskdoke is wat gewicht oanbelanget ien fan 'e lytste dokes fan 'e wrâld. De soarte wurdt 15 oant 18 sm lang, hat in spanwiidte fan 27 sm en weaget 26 oant 40 gram. De snaffel is giel en swart nei de ein. De fearren om 'e snaffel binne rôze en ha op 'e kop en it boppeboarst in skobbich patroan, itjinge de soarte ûnderskiedt fan it dwerchgrûndoke. De rest fan 'e fûgel is griis oant griisbrún. De sturt is tige koart. De wjukken binne rôzich mei donkere plakken, wylst de slachpinnen kastanjebrûn binne en donkere einen ha. De dekfearren ûnder de sturt binne griisbrún. It ferskil tusken mantsjes en wyfkes is lyts, wyfkes binne yn 'e regel wat doffer en ha gjin rôze glâns op 'e fearren dêr't it mantsje dy wol hat.    

 Fersprieding 
It ferspriedingsgebiet fan 'e soarte leit tusken it suden fan 'e Feriene Steaten oant it súdeasten fan Brazylje. Yn Kanada is it moskdoke in dwaalgast.  

Der wurde 18 ûndersoarten erkend:

 Columbina passerina passerina: komt foar yn it súdeasten fan 'e Feriene Steaten.
 Columbina passerina pallescens: fan it súdeasten fan 'e Feriene Steaten oant Gûatemala en Belize.
 Columbina passerina socorroensis: Socorro (tichteby it westen fan Meksiko).
 Columbina passerina neglecta: fan Hondoeras oant Panama.
 Columbina passerina bahamensis: op 'e Bahama's en op Bermuda.
 Columbina passerina: Great Inagua (súdlike Bahama's) en Mona (Porto Riko).
 Columbina passerina insularis: Kuba, Hispanjoala en de Kaaimaneilannen.
 Columbina passerina jamaicensis: Jamaika.
 Columbina passerina navassae: Navassa (by it súdwesten fan Hispanjoala).
 Columbina passerina portoricensis: Porto Riko (útsein Mona), de Famme-eilannen (útsein Saint Croix).
 Columbina passerina nigrirostris: Saint Croix en de noardelike Lytse Antillen.
 Columbina passerina trochila: Martinyk (Lytse Antillen).
 Columbina passerina antillarum: de súdlike Lytse Antillen.
 Columbina passerina albivitta: noardlik Kolombia, noardlik Fenezuëla, de Nederlânske Antillen en Trinidad.
 Columbina passerina parvula: sintraal Kolombia.
 Columbina passerina nana: westlik Kolombia.
 Columbina passerina guitensis: sintraal Ekwador.
 Columbina passerina griseola: fan súdlik Fenezuëla oant de Guyana's en eastlik Brazylje.

 Hâlden en dragen 
De briedtiid fan 'e soarte hinget ôf fan it gebiet dêr't er foarkomt en it hinget ek wol wat ôf fan it oanbod fan iten. Yn it suden fan 'e Feriene Steaten briedt de fûgel fan febrewaris oant novimber. It nêst wurdt op 'e grûn of yn 'e ûndergroei fan strûken boud. In lechsel bestiet yn 'e regel út twa wite aaikes en oars as wenst foar dowen somtiden trije aaikes. It brieden duorret 13 oant 14 dagen en de jonge fugels fleane nei alve oant tolve dagen út. It mantsje helpt it wyfke by it brieden en it fuorjen fan 'e jonge fûgels.

 Status 
De IUCN beöardielet de soarte as net bedrige (LC, 2020). Neffens in rûge rûzing fan 2016 soe de populaasje út likernôch 11 miljoen fûgels bestean. Earder hat der in foarse tebekgong fan 'e soarte west yn 'e Feriene Steaten, mar de sitewaasje is dêr sûnt healwei 1980 stabyl. 

Kategory:Fûgelsoarte
Kategory:Lytse grûndo
Kategory:Lânseigen fauna yn de Amerikaanske Famme-eilannen
Kategory:Lânseigen fauna yn Anguilla
Kategory:Lânseigen fauna yn Antigûa en Barbûda
Kategory:Lânseigen fauna yn Arûba
Kategory:Lânseigen fauna yn de Bahama's
Kategory:Lânseigen fauna yn Barbados
Kategory:Lânseigen fauna yn Belize
Kategory:Lânseigen fauna yn Bermuda
Kategory:Lânseigen fauna yn Bonêre
Kategory:Lânseigen fauna yn Brazylje
Kategory:Lânseigen fauna yn de Britske Famme-eilannen
Kategory:Lânseigen fauna yn Dominika
Kategory:Lânseigen fauna yn de Dominikaanske Republyk
Kategory:Lânseigen fauna yn Ekwador
Kategory:Lânseigen fauna yn El Salvador
Kategory:Lânseigen fauna yn de Feriene Steaten
Kategory:Lânseigen fauna yn Fenezuëla
Kategory:Lânseigen fauna yn Frânsk-Guyana
Kategory:Lânseigen fauna yn Frânsk-Sint-Marten
Kategory:Lânseigen fauna yn Grenada
Kategory:Lânseigen fauna yn Gûadelûp
Kategory:Lânseigen fauna yn Gûatemala
Kategory:Lânseigen fauna yn Guyana
Kategory:Lânseigen fauna yn Haïty
Kategory:Lânseigen fauna yn Hondoeras
Kategory:Lânseigen fauna yn Jamaika
Kategory:Lânseigen fauna yn de Kaaimaneilannen
Kategory:Lânseigen fauna yn Kolombia
Kategory:Lânseigen fauna yn Kosta Rika
Kategory:Lânseigen fauna yn Kuba
Kategory:Lânseigen fauna yn Kurasau
Kategory:Lânseigen fauna yn Martinyk
Kategory:Lânseigen fauna yn Meksiko
Kategory:Lânseigen fauna yn Montserrat
Kategory:Lânseigen fauna yn Nikaragûa
Kategory:Lânseigen fauna yn Panama
Kategory:Lânseigen fauna yn Porto Riko
Kategory:Lânseigen fauna yn Saba
Kategory:Lânseigen fauna yn Sint-Eustasius
Kategory:Lânseigen fauna yn Sint-Marten
Kategory:Lânseigen fauna yn Sint-Lusia
Kategory:Lânseigen fauna yn Sint-Kits en Nevis 
Kategory:Lânseigen fauna yn Sint-Finsint en de Grenadinen
Kategory:Lânseigen fauna yn Sint-Bartelemy
Kategory:Lânseigen fauna yn Suriname
Kategory:Lânseigen fauna yn Trinidad en Tobago
Kategory:Lânseigen fauna yn de Turks- en Kaikoseilannen